|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2021-03-26 |
| įsakymu Nr. AD1-391 |
|  |

**KLAIPĖDOS MIESTO BENDROjo UGDYMO MOKYKLŲ KONKURSO-VIKTORINOS „Ką žinau apie atliekas?“**

 **NUOSTATAI**

* 1. Klaipėdos miesto bendrojo ugdymo mokyklų konkurso-viktorinos „Ką žinau apie atliekas?“ nuostatai reglamentuoja Klaipėdos miesto bendrojo ugdymo mokyklų konkurso „Ką žinau apie atliekas?“ (toliau – konkursas) konkurso sąlygas, konkurso tvarką ir vertinimą.
	2. Konkursas yra viena iš vykdomų Klaipėdos miesto savivaldybės administracijos visuomenės švietimo atliekų tvarkymo klausimais priemonių.

3. Konkurso tikslas yra skatinti moksleivių ekologinį sąmoningumą, ugdyti atsakingą elgesį ir požiūrį į gamtos išteklių saugojimą, didinti vaikų aktyvumą aplinkosaugos srityje, skatinti vaikų tarpusavio bendradarbiavimą.

### II SKYRIUS

### KONKURSO SĄLYGOS

1. Konkurse gali dalyvauti visos Klaipėdos miesto bendrojo ugdymo mokyklos. Viena klasė iš vienos bendrojo ugdymo įstaigos yra vienas dalyvis. Konkurso dalyvius atstovauja klasės auklėtojas ar kitas pedagogas.

### Konkurse gali dalyvauti 1–12 klasių moksleiviai.

1. Pageidaujantys dalyvauti konkurse dalyviai turi užsiregistruoti užpildydami registracijos formą, esančią puslapyje [www.bef.lt](http://www.bef.lt), nurodydami įstaigos pavadinimą, klasę, komandos pavadinimą, atstovaujamą amžiaus grupę ir atstovaujantį pedagogą, jo kontaktinę informaciją.
2. Registruodamasis konkurse dalyvis patvirtina susipažinęs su šiais nuostatais ir sutinka jų laikytis. Dalyvis sutinka, kad registracijai pateiktus duomenis (vardą, pavardę, klasę, švietimo įstaigą) organizatoriaus atstovas tvarkytų ir naudotų vykdant konkursą ir nustatant laimėtoją.
3. Konkurso nuostatai skelbiami Klaipėdos miesto savivaldybės interneto svetainėje (www.klaipeda.lt → Gyventojams→ Aplinkos apsauga) ir VšĮ Baltijos aplinkos forumas internetiniame puslapyje [www.bef.lt](http://www.bef.lt).

**III SKYRIUS**

**KONKURSO ORGANIZAVIMAS**

1. Konkursą organizuoja Klaipėdos miesto savivaldybės administracija.
2. Klaipėdos miesto savivaldybės administraciją konkurse atstovauja, konkursą vykdo ir už konkurso įgyvendinimą yra atsakingas visuomenės švietimo atliekų tvarkymo klausimais organizavimo ir įgyvendinimo paslaugų teikėjas – VšĮ Baltijos aplinkos forumas.
3. Konkursas organizuojamas ir vykdomas **2021-04-21–2021-04-23** laikotarpiu.
4. Konkursas dalijamas į 3 (tris) dalis pagal amžiaus grupes ir kiekvienai amžių grupei vykdomas:
* 1–4 klasėms skirta viktorina įgyvendinama 2021-04-21 nuo 14 val.
	+ 5–8 klasėms skirta viktorina įgyvendinama 2021-04-22 nuo 14 val.
	+ 9–12 klasėms skirta viktorina įgyvendinama 2021-04-23 nuo 14 val.

13. Konkurso data ir laikas gali būti keičiami, prieš tai informavus konkurso dalyvius registracijos formoje nurodytais kontaktais.

### IV SKYRIUS

### KONKURSO TVARKA

1. Konkurse klasei atstovauja komanda – ne daugiau kaip po 5 mokinius iš tos pačios klasės. Iš vienos mokymo įstaigos vienoje amžiaus grupėje gali dalyvauti ne daugiau nei 3 komandos. Į viktoriną komandas deleguoja mokymo įstaiga.

### Konkursas vyksta virtualiai, naudojantis *zoom* platforma. Šioje platformoje komandos bus suskirstomos į atskirus kambarius, kuriuose galės tartis ir spręsti viktorinos klausimus. Viktorinos klausimai pateikiami dalyviams pateikiant nuorodą į [www.flexiquiz.com](http://www.flexiquiz.com) platformą. Joje sprendžiami viktorinos klausimai.

### Dalyvaujanti komanda savo narių tarpe prieš konkursą turi išrinkti komandos lyderį (vaiką), kuris geba naudotis *zoom* platforma (pvz., pasidalinti savo ekranu su kitais). Jo vardas ir pavardė nurodoma komandą atstovaujančių moksleivių sąraše, kurį (patvirtintą įstaigos vadovo parašu) klasės atstovas-pedagogas pateikia VšĮ Baltijos aplinkos forumui prieš konkursą. Jis bus atsakingas už atsakymų suvedimą į [www.flexiquiz.com](http://www.flexiquiz.com) platformą komandos vardu.

### Viktorinos metu komanda bendrai vienu atsakymu atsako į testo forma pateiktus klausimus (20−25 klausimai) su 2–4 galimais atsakymais. Atsakymus komandos vardu teikia išrinktasis komandos lyderis. Už kiekvieną teisingą atsakymą skiriamas atitinkamas balų skaičius, priklausomai nuo klausimo sudėtingumo lygio.

### Viktorijos klausimai yra parengti atsižvelgiant į amžiaus grupes. Kiekvienai amžių grupei viktorinos metu bus pateikti skirtingi klausimai. Galimos viktorinos klausimų temos: atsakingas vartojimas, pakartotinis daiktų naudojimas, atliekų rūšiavimas, gamtos išteklių taupymas, atliekų rūšiavimas, atliekų perdirbimas, tinkamas atliekų tvarkymas, atliekų tvarkymas Klaipėdos miesto savivaldybėje ir kiti su atliekų tvarkymu susiję aplinkosaugos klausimai.

### Visų viktorinos klausimų pateikimui yra skiriamas tam tikras laikas, kuris yra vienodas visoms tos pačios amžiaus grupės komandoms. Apie skiriamą laiką atsakymų pateikimui komandos yra informuojamos konkurso metu prieš viktorinos pradžią. Nespėjus atsakyti į visus klausimus per nustatytą laiką, neatsakytieji klausimai yra laikomi neteisingais.

### Konkurso dalyvių videokameros viso konkurso metu turi būti įjungtos. Dalyviai konkurso metu negali naudotis jokiais papildomais informacijos šaltiniais atsakymų pateikimui. Komandos dalyviai naudojasi tik savo turimomis žiniomis ir gali tarpusavyje tartis dėl bendro atsakymo pateikimo. Konkurso organizatoriai gali bet kuriuo metu įeiti į pasitarimų kambarius ir patikrinti, kaip vyksta komandų pasitarimai.

### Tikslią informaciją apie prisijungimą prie konkurso ir laiką praneša visiems dalyviams VšĮ Baltijos aplinkos forumas ne vėliau kaip likus vienai savaitei iki viktorinos.

### Viktorinos eiga bus įrašoma siekiant užtikrinti jos skaidrumą ir galimų pretenzijų po viktorinos nagrinėjimui. Vaizdo įrašas nebus transliuojamas ar talpinamas viešai. Vaizdo įrašas, praėjus 30 dienų po viktorinos, bus saugiai sunaikinamas.

**V SKYRIUS**

**DALYVIŲ VERTINIMAS IR PRIZAI**

### Kiekvienoje amžiaus grupėje trys daugiausiai balų surinkusios klasių komandos bus paskelbtos nugalėtojomis tą pačią konkurso dieną.

1. Konkurso dalyvių vertinimas atliekamas automatizuotoje [www.flexiquiz.com](http://www.flexiquiz.com)platformoje. Jei komandos surenka tą patį balų skaičių, laimi komanda, greičiausiai pateikusi atsakymus.
2. Konkurso nugalėtojai (mokymo įstaigos) kiekvienai amžių grupei atskirai apdovanojami nepiniginiais prizais (edukaciniais užsiėmimais, dovanų kuponais, ekskursijomis):
* pirmosios vietos prizo vertė 250,00 Eur (du šimtus penkiasdešimt eurų 00 ct);
* antrosios vietos prizo vertė 150,00 Eur (vieną šimtą penkiasdešimt eurų 00 ct);
* trečiosios vietos prizo vertė 100,00 Eur (vieną šimtą eurų 00 ct).

Detalesnę informaciją apie prizus iš anksto skelbia VšĮ Baltijos aplinkos forumas savo svetainėje [www.bef.lt](http://www.bef.lt) ir Klaipėdos miesto savivaldybė (www.klaipeda.lt → Gyventojams→ Aplinkos apsauga).

1. Nepiniginius prizus čekio pavidalu konkurso nugalėtojams ne vėliau kaip per 20 darbo dienų nuo konkurso renginio datos į mokymo įstaigos ar jai atstovaujančio pedagogo el. paštą atsiunčia visuomenės švietimo atliekų tvarkymo klausimais organizavimo ir įgyvendinimo paslaugų teikėjas.

# **VI** SKYRIUS

# **BAIGIAMOSIOS NUOSTATOS**

1. Dėl konkurso metu iškilusių klausimų galima kreiptis į VšĮ Baltijos aplinkos forumo atstovę Eglę Ruškutę mob. 8 637 65 450 arba el. paštu egle.ruskute@bef.lt .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_